प्रस्तावित गुआंतनामो नियम से मचा बवाल  
वकीलों का कहना है कि नये नियमों से वकील-मुवक्किल विशेषाधिकार, कानूनी नैतिक मापदंड का उल्लंघन होगा।
गुआंतनामो बे जेल के नये कमांडर ने युद्ध अपराध के आरोप से घिरे कैदियों और उनके वकील के बीच बातचीत से संबंधित नियमों में महत्वपूर्ण बदलाव की मांग की प्रस्तावित बदलावों का उन वकीलों ने जोरदार विरोध किया है जिन्हें अमेरिका के रक्षा मंत्रालय ने 11 सितंबर के हमले के आरोपी कैदियों का प्रतिनिधित्व करने के लिए नियुक्त किया है।  इन वकीलों का कहना है कि नये नियमों से वकील-मुवक्किल विशेषाधिकार, कानूनी नैतिक मापदंड का उल्लंघन होगा और ये कैदियों को वकील पाने के अपने संवैधानिक अधिकार से वंचित करेगा।  क्यूबा स्थित इस अमेरिकी हिरासत केंद्र की प्रवक्ता नेवी कोमोडोर ने कल कहा कि 27 पृष्ठों का यह आदेश फिलहाल मसौदे के रूप में है और उसपर कमांडर रीयर एडमिरल डेविड वुड्स का दस्तखत नहीं हुआ है। फिलहाल कमांडर की टिप्पणी भी नहीं मिल पायी है।